Schiltigheim

Schìlige (franzesisch Schiltigheim, daitsch Schiltigheim) isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Schìlige im [[Arrondissement de Strasbourg-Campagnenton. Verwaltung De Maire vun Schìlige isch de Jean-Marie Kutner. Schìlige gheat zum Kommunalvaband Eurométropole de Strasbourg. Bevelkerungsentwicklung Dialekt De elsässisch Dialekt vun Schìlige gheat zum Owerrhaialemannisch. De brodeschdandische Parrer Robert Christian Bittendiebel (1907 – 1984) hot etlische Gedischde im Dialekt vun Schìlige gschriwwe, zum Beischiel Kehr um's Dorf, D'alt Schrinnerbüddick, Dr Konal un Drunte uff'm Petersplätzel. Wärtschaft In Schìlige hots schun viele Brauareie gewwe: ärtlische wie Fischer, Schutzenberger, Adelshoffen un indernazionale wie Heineken. Heit laafts awwer nimmi so gut: Di Brauarei Adelshoffen hot im Auguschd 2000 zugmacht un di Schutzeberger im Juni 2006. 1996 isch di Fischer-Brauarei vun Heineken uffgekaaft un 2009 gschlosse worre. E paa Biersorde devuu werre hait vun Heineken in annere Brauareie hergschdellt. S Unnernehme Caddie® mit Sitz in Schìlige schdellt di Wejele her, wu di Kunde währendem Oikaaf in de große Gschäfde mit rumfahre. S Luxus-Bschdegg Deetjen wärd aa in Schìlige hergschdellt. Seheswärdischkeide Di efàngelisch Käisch geht uf e middelalderlischi Kabell zurigg (äner vun de Pailer vum Pordal träscht di Jahreszahl 1368), wu 1558 un 1764 vergräßerd worre isch. Di kadolisch Käisch Heilische Familje isch 1899 im neigodische Schdil gebaut worre, ihrn Turm erscht 1929. Da Schloßpaaik liggt uffem Gelände vum ehemolische, 1676 vun de Schdrooßburjer zerschderde Schloß. Im Paaik schdeht di Villa vum Bankjee Louis Valentin ausem Johr 1934. In Schìlige hots mehrere seheswerde hischdoarische Fachwäikhaiser. Weblinks http://www.ville-schiltigheim.fr/ S Gedischd Kehr ums Dorf vum Robert Christian Bittendiebel Fußnote